২০২২ ফিনল্যান্ড ক্রিকেট দলের ডেনমার্ক সফর
ফিনল্যান্ড পুরুষ ক্রিকেট দল ২০২২ সালের মে মাসে তিনটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার জন্য ডেনমার্ক সফর করে। সিরিজটি পুরুষ টি২০আই নর্ডীয় কাপের ২০২২ সালের আসর হিসেবে গণ্য হয়। টি২০আই সিরিজ শুরুর আগে ও সমাপ্তির পরে ডেনমার্ক ও ফিনল্যান্ডের এ দল নিজেদের মধ্যে দুটি ম্যাচ খেলে। টি২০আই সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে ডেনমার্ক ২–১ ব্যবধানে জয়ী হয়।